CELEX: C2005/057/66
Language: da
Date: 2005-03-05 00:00:00
Title: Sag T-7/05: Sag anlagt den 11. januar 2005 af Kommissionen for De Europæiske Fællesskaber mod selskabet »Parthenon A.E.«

5.3.2005   
            
            
               DA
            
            
               Den Europæiske Unions Tidende
            
            
               C 57/39
            
         Sag anlagt den 11. januar 2005 af Kommissionen for De Europæiske Fællesskaber mod selskabet »Parthenon A.E.«
   (Sag T-7/05)
   (2005/C 57/66)
   Processprog: græsk
   Ved De Europæiske Fællesskabers Ret i Første Instans er der den 11. januar 2005 anlagt sag mod »Parthenon – Anonymos Etairia Oikodomikon - Touristikon – Biomichanikon – Emporikon kai exagogikon ergasion« af Kommissionen for De Europæiske Fællesskaber ved juridisk konsulent D. Triantafyllos, bistået af dikigoros N. Korogiannakis.
   Sagsøgeren har nedlagt følgende påstande:
   
               1.
            
            
               Sagsøgte tilpligtes at betale et beløb på 325 452,80 EUR, svarende til 259 800 EUR som hovedstol og 65 652,80 EUR i morarenter indtil den 10.1.2005
            
         
               2.
            
            
               Sagsøgte tilpligtes derudover at betale 71,18 EUR i rente pr. dag indtil den fulde indfrielse af sagsøgtes gæld, og
            
         
               3.
            
            
               Sagsøgte tilpligtes at betale sagens omkostninger.
            
         Søgsmålsgrunde og væsentligste argumenter:
   Det Europæiske Fællesskab ved Europa-Kommissionen indgik en aftale med sagsøgte som koordinator og deltager i et joint-venture. Aftalen var et led i gennemførelsen af særprogrammet »forskning, teknologisk udvikling og demonstration inden for landbrug og fiskeri«. Aftalen vedrørte navnlig gennemførelsen af et projekt med titlen »udvikling af en ny metode til vask og skrælning af frugt«, som skulle gennemføres inden for 24 måneder fra den 1. september 1998. I aftalen forpligtede Kommissionen sig til at deltage økonomisk i projektet med en andel på 50 % af de støtteberettigede omkostninger, indtil 433 000 EUR.
   Da arbejdet ikke var blevet gennemført inden for den fastsatte dato (31.8.2000), og sagsøgte ikke havde fremlagt en videnskabelig rapport og et regnskab, således som det var fastsat i aftalen, besluttede Kommissionen at opsige aftalen med virkning fra den 24. februar 2001. Den senere brevveksling mellem sagsøgte og Kommissionen frembragte ifølge Kommissionen ikke nye elementer, der kunne ændre ved Kommissionens beslutning.
   Med nærværende sag ønsker Kommissionen tilbagebetaling af det beløb på 259 800 EUR, som Kommissionen havde udbetalt sagsøgte som forskud på dens økonomiske deltagelse i projektet, med renter i henhold til de pågældende bestemmelser i græsk ret, jf. aftalen.